钦定古今图书集成/历象汇编/岁功典/第049卷 > 《江南志书》 > 嘉定县
## 钦定古今图书集成/历象汇编/岁功典/第049卷 > 《江南志书》 > 嘉定县

五月朔旦为早禾，本命日尤忌雨。二十日为分龙日，
分龙后一日雨，则是夏多雨，鲎见则旱。谚云：“二十分
龙廿一鲎，拔起黄秧便种豆。二十分龙廿一雨，水车
阁在衖堂里。廿三落了回龙雨，一百廿日晒龙衣。”是
时雨多不遍，俗呼“过云雨。”谚云：“夏雨分牛脊，或浓云
中，若尾坠下而蜿蜒舒卷者，雨亦止其一方谓之龙”
挂，若无雨而有雷，谓之锁龙门，主当地少雨。盖龙阵
雨始自何一路，只多行此路，他处绝无，谚云“龙行熟
路”是也